projecte-aina/catalan_government_crawling huggingface dataset:
Període: gener de 2015 – desembre de 2017
Desenvolupament de material mòbil per al transport de mercaderies amb materials i dissenys que permetin transportar minerals, cereals i altres matèries primeres sense necessitat de disposar de vagons específics.
L'objectiu és presentar alternatives logístiques que minimitzin els transvasaments de les mercaderies i n'agilitzin la càrrega i descàrrega, reduint així els temps globals de transport i els costos, la qual cosa pot incrementar la quota de mercat del ferrocarril en el transport de mercaderies.
FGC contribueix al projecte amb l'aportació d'experiència en logística ferroviària operant com a usuari final.
El transport de mercaderies per ferrocarril és una activitat creixent a FGC, com és el cas del transport de potassa i sal entre les mines de Súria i el port de Barcelona mitjançant la línia Llobregat-Anoia, ja que el ferrocarril és un mitjà de transport altament eficient per al transport de mercaderies en termes d'ocupació de territori, consum d'energia i emissions de gasos amb efecte d'hivernacle.
Tot i així, la quota de mercat del transport de mercaderies per ferrocarril i la seva eficiència econòmica continua sent limitada.
Amb l'objectiu de millorar el rendiment, tant en el terreny operatiu com en de manteniment, aquest projecte desenvolupa un nou tipus de vagó de mercaderies en el qual s'aborden de manera holística els aspectes que optimitzarien aquesta activitat:
Durant els mesos de juny, juliol i setembre es van preparar i coordinar les proves d'homologació del vagó HERMES, prèviament dissenyat amb la participació d'FGC, amb la corresponent entitat certificada per dur-los a terme.
El vagó ha superat totes les proves amb èxit.
La Conferència es celebra per primer cop com a continuació del Curs i del Seminari que CIMNE i la Universitat de Swansea han organitzat conjuntament durant els darrers anys; seminari que ha comptat amb popularitat creixent.
En aquesta primera edició han participat 150 persones de 29 països, amb la presència significativa de representants nord-americans, tot i la coincidència en dates amb la festivitat de Thanks-Giving –festa molt sentida i de caràcter marcadament familiar als Estat Units-.
La representació nord-americana només es va veure superada per la participació espanyola, seguida per la d'Alemanya i França.
Durant el banquet de la Conferència, el president d'ECCOMAS, Prof.
Ekkerhard Ramm, va lliurar el diploma acreditatiu a l'autor premiat amb un dels dos premis de la Institució a la millor Tesi doctoral en el camp dels mètodes numèrics.
Particles 2009 s'ha adreçat tant als fonaments com a l'aplicabilitat de l'estat de l'art dels mètodes computacionals basats en partícules, per resoldre problemes variats en enginyeria i en ciències aplicades.
Cal remarcar els camps on s'han aconseguit avenços importants, com per exemple, mètodes d'elements discrets (DEM), hidrodinàmica de partícules suavitzades (Smooth Particle Hydrodynamic Method – SPH-), mètodes d'elements finits i partícules (PFEM).
Aquests mètodes, juntament amb procediments estàndards, com els elements finits o els mètodes sense malla, ofereixen noves possibilitats per resoldre problemes complexos en enginyeria i en ciències com, per exemple, la representació de precisió de fenòmens físics a nano, micro i macro escales.
Al Congrés s'han presentat aplicacions de mètodes basats en partícules que abasten camps com la geomecànica i la mineria, que resolen problemes d'interacció entre fluids i estructures, que simulen els efectes dels fluids en enginyeria civil i en estructures marines – corrents d'aigua actuant en construccions, càrrega d'ones en ports, etc.) processos de multifractura en situacions d'impacte.
Les diferents sessions es van estructurant en els àmbits de treball següents:
Sistemes de suport a la construcció d'infraestructures.
Col·laborar en definir i avaluar els models de dades per als temes dels annexos de la directiva INSPIRE.
Les pràctiques diferents en la captura i el manteniment de dades cartogràfiques per part de diferents institucions públiques, aplicant prioritats i estàndards particulars, fan que la integració de dades de manera paneuropea sigui complexa.
Aquest fet també fa difícil la recerca per àmbits i espacial, així com l'adopció de polítiques i estratègies europees mediambientals.
La directiva europea INSPIRE (infraestructura per a la informació espacial en la comunitat europea), juntament amb els documents legals que la desenvolupin, establirà el marc d'actuació general per als estats membres per implementar la infraestructura de dades espacials europea.
Amb aquest projecte es vol fer un seguiment actiu del procés d'implementació d'INSPIRE per implantar-lo.
Les activitats de l'ICC emmarcades en aquest projecte són les següents:
Durant el 2009 s'ha participat amb els grups de treball d'experts europeus per elaborar i publicar les especificacions tècniques dels temes de l'annex I de la directiva europea INSPIRE relatius a noms geogràfics, xarxes de transport i hidrografia.
La participació activa en la definició dels models de dades i en l'avaluació dels esborranys de regles d'implementació aporta, a l'ICC, un coneixement valuós en el procés d'implantació de la directiva europea.
Coordinació de l'activitat: Observatori del Paisatge de Catalunya
Participants: Els estats de França, Portugal, Eslovàquia, Eslovènia i la regió belga de Valònia.
El Consell d'Europa ha seleccionat Catalunya, juntament amb els estats de França, Portugal, Eslovàquia, Eslovènia i la regió belga de Valònia, per desenvolupar una prova pilot d'aplicació del nou Sistema d'Informació del Conveni Europeu del Paisatge (ELCIS), d'abast europeu, que permetrà fer un seguiment de l'aplicació del Conveni europeu del paisatge per part de tots els estats que l'han ratificat.
Els treballs d'aplicació de la nova eina ELCIS a Catalunya els va desenvolupar l'Observatori del Paisatge entre els mesos de març i abril de 2011.
ELCIS s'estructura en una potent base de dades, alimentada pels mateixos estats del Consell d'Europa, que, una vegada feta la prova pilot i el Consell d'Europa la posi en funcionament, contindrà informació sobre les polítiques de paisatge que s'estan implementant en els respectius estats i regions europeus.
El sistema promogut pel Consell d'Europa permetrà a les institucions, entitats, professionals, universitats i a tothom en general accedir a la principal informació i experiències de protecció, gestió i ordenació del paisatge a Europa, tot facilitant l'intercanvi i la cooperació interestatal i interregional en l'aplicació del Conveni europeu del paisatge.
El fet que Catalunya hagi estat seleccionada pel Consell d'Europa per a avaluar prèviament el funcionament d'aquesta nova eina constitueix un reconeixement a les polítiques de paisatge catalanes.
Cal recordar que l'Observatori del Paisatge ha estat participant des de gener de 2009 en un grup de treball del Consell d'Europa en la creació d'aquest sistema de base de dades ELCIS.
Document resultant dels treballs d'aplicació de la base de dades ELCIS a Catalunya
Altres participants: Centre Tecnològic Forestal de Catalunya (CTFC)
Període: juny de 2008 — juny de 2011
Incrementar el coneixement existent actualment en matèria de dinàmica fluvial, molt particularment en el context climàtic mediterrani, d'acord amb l'elaboració de diversos treballs de mesura del transport sòlid a la conca experimental de la ribera Salada.
La ribera Salada és una conca experimental ubicada a la conca mitjana del riu Segre, sensoritzada des de l'any 1998 i és un referent a escala internacional per la longitud temporal i la qualitat de les sèries de dades disponibles per a la caracterització de la dinàmica morfosedimentària.
Concretament, en aquesta actuació es duen a terme tres grans línies de treball:
Els treballs realitzats representen una contribució molt important en el camp de la morfodinàmica fluvial i s'ha de remarcar la mesura del transport de càrrega de fons (sediment més gruixut, com ara graves, sorres i còdols) mitjançant un sistema de trampes específicament dissenyat per a aquest propòsit.
D'altra banda, la diagnosi del desequilibri sedimentari de la part baixa de la ribera Salada (motivat per l'extracció d'àrids) permet quantificar l'impacte de certes actuacions antròpiques i establir mesures correctores de restauració fluvial.
Conca de la ribera Salada i localització de seccions transversals definides per a
l'estudi del desequilibri sedimentari al tram baix de la conca.
Trampes de càrrega de fons a la subconca d'Inglabaga (ribera Salada). (a) Vista
general amb les trampes tancades. (b) Vista en planta de les tres trampes (dues de les
La fletxa indica la direcció del flux.
Diferents vistes de les trampes de càrrega de fons a la subconca d'Inglabaga
(Ribera Salada). (a) Vista interior del calaix de formigó, equipat amb un sensor de pressió.
(b) Extracció d'una trampa després d'una crescuda; (c) Calaix d'acer d'una de les trampes
ple de sediment (després d'una crescuda).
Cartografia de canvis morfològics als cursos fluvials.
Addicionalment, s'han presentat propostes complementàries en l'àmbit de la conca del riu Cinca (Aragó) a la convocatòria 2010 del Pla nacional d'R+D+I, actuant l'ACA com a ens promotor observador (EPO).
Període: novembre de 2010 — juny de 2011
Completar el pas del prototip bàsic de l'eina de previsió hidrometeorològica integrada (EHIMI) —prou consolidat— a una eina apta per a l'explotació operacional del sistema i del seu entorn de visualització (VisPro/AETR) des del Centre de Telecontrol (CTC) de l'ACA, així com capacitar mínimament al Servei d'Operació del CTC per col·laborar en les tasques de manteniment preventiu, correctiu i evolutiu del sistema.
Addicionalment, es tracta d'identificar els punts forts i febles en l'operació del sistema i d'adequar adientment totes les dinàmiques d'actuació del CTC en cas d'episodis hidrometeorològics rellevants.
L'actuació compren tot un seguit de tasques consistents en la consolidació i adequació de l'arquitectura informàtica de l'EHIMI —eina desenvolupada conjuntament amb el Servei Meteorològic de Catalunya (SMC) i que ha d'esdevenir el sistema d'alerta primerenca per riuades a Catalunya—, ubicada al CTC de l'ACA —i també a les sales de control de l'SMC—, així com de la interfície gràfica d'explotació del sistema, que s'estructura en dos portals web: un reservat per a personal tècnic especialitzat de l'ACA i/o d'altres entitats del Govern de la Generalitat (VisPro) i un segon obert al públic en general (anomenat "Aigua en Temps Real" o AETR).
Entre les tasques concretes a realitzar s'inclou la configuració i optimització tant del sistema del nucli EHIMI com d'aquests geoportals de disseminació d'informació hidrometeorològica (incloent els productes de previsió), així com el disseny de totes les mesures i protocols d'actuació necessaris per escometre un manteniment preventiu, correctiu i evolutiu del sistema, coordinadament amb el Servei d'Operació del CTC de l'ACA.
Es tracta d'una iniciativa capdavantera a escala europea, que ha estat presentada públicament en el marc del projecte europeu IMPRINTS ( Improving Preparedness and Risk Management for Flash Floods and Debris Flow Events ), finançat pel 7è Programa marc (FP7), tal i com s'ha recollir en diverses notes de premsa.
Esquema de l'arquitectura informàtica fonamental de l'EHIMI en les seves implementacions locals a la sala de control de l'SMC i al CTC de l'ACA.
Entorn de visualització i anàlisi de productes de radar meteorològic de l'EHIMI, que permet explorar la informació subministrada per la Xarxa de Radars Meteorològics de Catalunya (XRAD), gestionada per l'SMC.
Portal web "Aigua en Temps Real" (AETR), concebut per a la disseminació en obert de productes hidrometeorològics.
En concret, en aquesta imatge es mostra el camp de precipitació acumulada diària obtingut per combinació radar-pluviòmetres.
Visualització de dades en temps real de cabal en riu a una estació d'aforament, mitjançant el geoportal AETR.
Esquema de l'arquitectura informàtica i de comunicacions del sistema EHIMI, previ a l'execució de l'actuació descrita (i en particular, al desballestament del CPD de Torre Collserola).
Direcció del projecte/coordinació de l'activitat: Institut Geològic de Catalunya
En les zones costaneres del Mapa Hidrogeològic 25M es representa la cunya salina com a funció de la conductivitat de l'aigua i la relació sulfats/clorurs de les diferents mostres que es prenen.
La validesa dels resultats depèn sobretot de la presa de mostres (situació de la bomba dins el pou, estabilització dels paràmetres bàsics de mostreig), pel que els resultats són sempre qüestionables.
Es tracta de comparar els mètodes clàssics d'hidrogeologia (presa de mostres, lectura de nivells, interpretació de dades) amb mètodes geofísics (combinació de mètodes en superfície i en pou i amb mesures de paràmetres elèctrics i sísmics) per tal de generar una metodologia que permeti de forma senzilla fer la representació de la cunya salina a les aigües subterrànies amb garanties de qualitat.
Aquesta metodologia podria servir per, de forma ràpida, obtenir l'extensió de la cunya Contaminació de cara a assegurar l'abastament d'aigua d'origen subterrani.
Desenvolupar metodologies per a la representació de la cunya salina al Mapa Hidrogeològic 1:25.000.
Capacitat de definir i representar la cunya salina en les zones costaneres.
Combinació de mètodes hidrogeològics amb tècniques geofísiques.
Direcció del projecte/coordinació de l'activitat: Institut Cartogràfic de Catalunya
Definició de models de dades interoperables d'acord amb els estàndards internacionals, que facilitin l'establiment i manteniment de vincles entre diferents conjunts de dades.
Desenvolupament de les eines que, basades en un programari SIG i Oracle Spatial, permetin la creació i actualització de les relacions geomètriques, topològiques i semàntiques de les dades, al temps que mantenen l'ergonomia i ritmes de producció de les cadenes de producció basades en programari CAD.
Propiciar l'ús de bases topogràfiques de referència i explotar-ne les seves característiques, dotant de més intel·ligència als models de dades.
Pel que fa als models de dades, s'incorporen metadades a nivell d'objecte (identificador únic, data i tipus de font etc.) així com la definició de criteris i regles d'actuació, i a nivell de desenvolupament: eines de digitalització i actualització de les dades planimètriques i altimètriques, eines per a la incorporació d'atributs, per exemple els topònims, eines de validació de la informació i eines que permeten les transaccions amb la base centralitzada.
Anàlisi dels models europeus i aplicació progressiva a una base topogràfica pel que fa als models de dades.
La novetat de les eines desenvolupades és que aporten a la cadena de captura SIG la versatilitat d'eines 3D per a entorns CAD.
Establir el procés de selecció, descripció i visualització per a la preservació dels conjunts d'informació geogràfica digital i garantir-ne la disponibilitat en el temps conservant la informació de manera permanent, segura i durable.
Paral·lelament s'ha constituït un grup de treball per a la definició de l'estàndard internacional ISO-19165 sobre preservació de la geoinformació amb el qual es col·laborarà amb l'anàlisi de la norma des d'un punt de vista conceptual i d'aplicació.
Implementació de polítiques de preservació de la geoinformació digital (cartografia)
Actualment no existeixen estàndards de preservació aplicables a la informació geogràfica digital; el treball a dur a terme va en la línia de definir un protocols aplicables en el marc dels organismes de l'administració integrats en la Comissió de coordinació cartogràfica de Catalunya.
Definició d'un mòdul de metadades de preservació, extensió de la norma ISO 19115 la generació de les quals s'integri en els processos de definició, i producció de la geoinformació.
Preservació de la geoinformació i definició d'estàndards internacionals.
Cinta magnètica d'emmagatzematge de dades BASF model Computerband 4610 (anys 1974-1975).
Forma part del Museu d'instruments científico-tècnics de l'IGCG (núm. 267)
Desenvolupament d'eines i aplicació de mètodes que permetin la creació i actualització de la informació geogràfica vectorial o ràster de forma més eficient i propera a les demandes externes.
Dotar de versatilitat els models de dades i derivar-ne productes conformes als estàndards internacionals.
Millora dels sistemes de producció i explotació de la geoinformació en tots els seus processos.
Pel que fa a dades vectorials: s'incorporen metadades a nivell d'objecte (identificador únic, data i tipus de font etc.) en el models de dades, així com la definició de criteris i regles d'actuació; a nivell de desenvolupament: eines de digitalització i actualització de les dades planimètriques i altimètriques, eines per a la incorporació d'atributs, per exemple els topònims, eines de validació de la informació i eines que permeten les transaccions amb la base centralitzada.
Pel que fa a les dades ràster: es treballa en la millora de l'eficàcia i eficiència del flux productiu introduint indicadors de qualitat en el flux productiu, l'anàlisi dels quals deriva en canvis metodològics amb l'optimització de la captura primària de dades, desenvolupament de programari per incrementar-ne el rendiment.
Imatges de la mateixa àrea capturades amb diferent data de vol, amb el resultat de l'extracció automàtica dels polígons de les zones on el terreny ha sofert transformacions.
Aena i l'aeroport de Barcelona han posat a disposició de la ciutadania i les institucions, en mode de prova, el Mapa interactiu del soroll.
Es tracta d'un sistema de monitorització del soroll i de camins de vol que permet obtenir informació precisa sobre les trajectòries dels avions i el seu nivell sonor.
Aquesta mena d'eines ja són emprades en d'altres aeroports del món, com Gatwick i Heathrow (Regne Unit) o Sidney (Austràlia).
Des de la pàgina web d'Aena hom pot accedir a l'aplicació Web Trak https://www.aeropuertobarcelona-elprat.com/cast/webtrak-aeropuerto-de-barcelona.htm que permet veure els moviments de les aeronaus en vol i ampliar la informació que fins ara es venia donant als veïns de l'entorn aeroportuari en matèria d'afecció acústica.
Les dades a què pot accedir qui hi estigui interessat són les recollides per les terminals de monitoratge acústic presents al territori.
L'aplicació Web Trak, mitjançant una interfície senzilla, còmoda i de fàcil navegació, permet:
Un succés sonor d'origen aeronàutic, produït el 25 de juliol, amb nivells de 88 dB, a la senda 07R de l'aeroport del Prat; els cercles grisos representen les ubicacions d'altres sensors del sistema de monitoratge acústic.
L'Observatori del Paisatge col·labora des del gener del 2009 amb un grup de treball del Consell d'Europa en la creació del sistema d'informació del Conveni europeu del paisatge (ELCIS) que permetrà fer un seguiment de l'aplicació de l'esmentat Conveni.
El sistema s'estructura en una base de dades potent alimentada pels estats, regions i autoritats locals europeus mateixos, que serà accessible des del lloc d'internet del Conveni europeu del paisatge.
En el disseny de la base de dades que estructura el sistema d'informació ELCIS intervenen representants d'estats i de regions (França, Portugal, Eslovènia, Eslovàquia, Valònia i Catalunya), experts del Consell d'Europa i el Secretariat General del Consell d'Europa.
Totes les parts cooperen per obtenir una eina que permeti que l'intercanvi d'informació relacionada amb la implementació del Conveni europeu del paisatge.
Un cop el sistema d'informació es posi en funcionament, previst per a finals del 2012, seran els representants dels estats i les regions membres del Consell d'Europa els qui ompliran la base de dades amb informació detallada sobre les polítiques de paisatge que s'estan duent a terme en els respectius estats i regions.
D'aquesta manera, el sistema permetrà a institucions, entitats, professionals, universitats i a tothom en general accedir a la principal informació i experiències de protecció, gestió i ordenació del paisatge a Europa, tot facilitant l'intercanvi i la cooperació interestatal i interregional en l'aplicació del Conveni europeu del paisatge.
El sistema d'informació ELCIS se centra en els aspectes següents del Conveni europeu del paisatge:
S'espera que, un cop finalitzat, el sistema d'informació compleixi els objectius següents:
El Doctor Sergi Idelsohn, acaba d'ésser distingit amb un Advanced Grant, concessió que el European Research Council (ERC) atorga dins del programa Idees del VII Programa Marc de la Comunitat Europea.
Aquesta iniciativa, que començà l'any 2008, finança a investigadors/ores d'excel·lència europeus perquè desenvolupin un projecte pioner i d'elevat risc que pugui produir un resultat d'elevat impacte a qualsevol camp de la ciència, l'enginyeria i l'erudició.
El Programa Advanced Grants d'ERC avalua projectes innovadors a títol individual, considerant tres criteris: la idea, el currículum del/de la investigador/ora i el seu entorn acadèmic i investigador.
Idelsohn s'ha concedit per un període de 5 anys, i té una dotació de 2,5 milions d'euros.
Aquest projecte es desenvoluparà en el Centre Internacional de Mètodes Numèrics en Enginyeria (CIMNE).
Aquest projecte, Real Time Computational Techniques for Multi-Fluid Problems, tracta del desenvolupament de nous mètodes numèrics i algorismes per fer càlculs pràcticament instantanis en problemes de dinàmica de fluids.
Aquests càlculs en temps real són molt importants per avaluar amb rapidesa la solució de problemes que afecten a la seguretat de persones o infraestructures en situació de riscos imprevistos, així com per a l'optimització de processos industrials davant d'eventualitats inesperats, entre d'altres aplicacions.
Alguns exemples de problemes d'aquestes característiques són la decisió d'obrir o tancar un cadiral (comporta) davant d'una allau o una explosió, i l'elecció d'una tècnica o altra en una operació quirúrgica difícil.
Idelsohn és investigador ICREA (Institució Catalana de Recerca i Estudis Avançats) del CIMNE en la Universitat Politècnica de Catalunya (UPC).
És també un dels més reconeguts especialistes del món en l'àmbit dels mètodes numèrics aplicats a problemes de dinàmica de fluids i d'interacció entre fluids i estructures.
Idelsohn i el seu equip han desenvolupat un nou mètode anomenat Mètodes d'elements finits i partícules (PFEM) per resoldre problemes de mecànica de fluids, que inclouen per exemple els de superfície lliure, ones de trencament i fractura.
Aquest mètode ha esdevingut molt popular per resoldre altres problemes com disseny de vaixells i ports, foneria de metall, erosions i combustió de polímers o anàlisi de magma.
Tal i com es pot veure a la notícia del congrés Particles 2009, d'aquest Butlletí.
Cal remarcar que 6 dels 10 premiats amb aquestes Beques 2010, treballen en centres de Catalunya, tal i com ja va passar a l'anterior edició.
El Consell d'Investigació ha atorgat aquests 6 ajuts a caps d'investigació entre un total de 236 becats en tot el continent.
Entre els distingits d'aquest any hi ha dos investigadors de l'ICREA, un programa que impulsa la Generalitat.
Sistemes de suport a la construcció d'infraestructures.